<classify> KIJANA anayesumbuka kwa kuishi na jinsi mbili kwa miaka 23, ameshauriwa kupata rufaa katika hospitali ya karibu kisha kwenda katika Hospitali ya Taifa ya Muhimbili MNH jijini Dar es Salaam, kufanyiwa vipimo na hatimaye kupata tiba itakayombakisha na jinsi moja na hivyo kuishi maisha ya kawaida.Akizungumza na gazeti hili kwa njia ya simu jana, Msemaji wa hospitali hiyo kubwa ya rufaa nchini, Aminiel Aligaesha alisema atakapofika, atachunguzwa na ndipo gharama za matibabu yake zitatathminiwa kutegemea hali atakayokuwa nayo.Siwezi kutaja gharama za matibabu yake hadi hapo atakapochunguzwa, alisema Aligaesha. Alipoulizwa itakuwaje endapo atafika Muhimbili kisha uchunguzi ukaonesha kwamba gharama ni kubwa kulingana na uwezo wake, Aligaesha alijibu: Muhimbili ni hospitali ya umma. Kila mtu anatibiwa kulingana na hali yake. Kwa hiyo msaidieni apate rufaa na kisha afike Muhimbili. Katika mazingira hayo unayosema ni vyema afike siku za kazi ili afanyiwe uchunguzi mara moja.Wakati huo huo, daktari bingwa wa magonjwa yanayohusu uzazi, Dk Yahaya Kapona alisema matibabu ya kumsaidia kijana huyo si mazito na kwamba kadri anavyojua, yanafanyika hapa nchini kwa ufanisi. Daktari huyo mstaafu wa MNH ambaye anaendesha hospitali yake binafsi iitwayo Tikaya, alisema tofauti na upasuaji mwingine, upasuaji wa kuondoa jinsi moja ni upasuaji ambao mhusika anatakiwa kwanza kupewa ushauri wa kisaikolojia ili akubaliane na kile ambacho daktari atakuwa ameona kinafaa kufanyika kwa wakati huo.Tiba yake inaweza kuhusisha kwanza wataalamu wa masuala ya saikolojia na hata washauri wengine ambao watamwandaa kiakili kwa ajili ya upasuaji, alisema. Juzi, gazeti hili liliripoti kwamba kijana huyo amelazimika kuishi maisha ya usiri mkubwa bila kupata matibabu, kutokana na familia yake kukosa uwezo wa kugharimia matatibu yatakayomwezesha kubaki na jinsi moja.Kijana huyo aliyekimbiwa na baba yake mzazi baada ya kuzaliwa akiwa na jinsi mbili, alisema ingawa anaonekana kama msichana ikiwa ni pamoja na kuota matiti na kuvaa nguo za kike, jinsi ya kiume ndio inayofanya kazi. Hata hivyo, alisema kutokana na jamii kumjua muda wote kama msichana, anatamani jinsi ya kiume ndio iondolewe na kubaki na ile ya kike.Kijana huyo aliyechezwa unyago kama binti, alisema aliwahi kuolewa na ndoa kudumu kwa miezi miwili na katika siku za karibuni ameanza kuwa na hisia za kufanya mapenzi na wasichana, ingawa anajitambua kama msichana. Alisema sehemu zake za siri za kiume, zimekuwa zikivimba kwa wiki mbili hadi tatu mara kwa mara na kumpa maumivu makali. Kuhusu jinsi yake ya kiume kuvimba, Dk Kapona alisema kijana huyo atakapokutana na madaktari bingwa, ndipo itabainika sababu ya kuvimba na hata tiba ya kudumu.Daktari Bingwa wa Watoto katika Hospitali ya Tygerberg ya Cape Town, Dk Philip Henning alisema maswali makubwa mawili, ambayo huulizwa na wazazi mara tu baada ya mtoto kuzaliwa ni: Mtoto gani jinsi gani? na Hakuna tatizo? kwa maana ya kujua kama kuna tatizo kwenye jinsi yake. Dk Hennuing alikuwa anazungumza kupitia mtandao wa afya wa ya aina hiyo pia imewahi kutolewa na Daktari Bingwa wa Upasuaji wa MNH, Zaituni Bokhari ambaye mwaka jana alisema kwa wiki wanapokea watoto kati ya watano hadi sita wenye jinsi tata. Dk Bokhari alisema vipo visababishi vinavyoweza kufanya mtoto kuzaliwa na tatizo hilo ambavyo humpata hasa mama, akitolea mfano wa magonjwa mbalimbali, athari za dawa na ukosefu wa virutubishi muhimu mwilini.Profesa Msaidizi wa Sayansi na Teknolojia katika Chuo Kikuu cha Michigan State, Alice Dreger ambaye amekuwa akifanya utafiti wa kina kuhusu tatizo la mtoto kuzaliwa na jinsi mbili, anatoa angalizo kuhusu tiba ya upasuaji na matibabu ya homoni.Anasema yapo madhara yanayoweza kutokea wakati wa upasuaji endapo umakini hautafanyika. Kuzaliwa na jinsi mbili si suala la dharura ya kimatibabu medical emergency, bali ni dharura ya kisaikolojia na kijamii.Lakini hakuna mtu anayefikiria kumtafuta mwanasaikolojia, bali humtafuta mtaalamu wa upasuaji surgeon, anasema Profesa Dreger. Dk William Reiner wa Taasisi ya Afya ya Johns Hopkins huko Baltimore, alisema amekwisha fanya operesheni takriban 100 za tatizo hili kabla ya kuamua kuangalia tiba za kisaikolojia kwa wenye jinsi mbili.  <topic>: KITAIFA 